Diari Oficial de la Generalitat Valenciana


Sumari del DOGV 7805, del 14-06-2016 (2016/4369)

RESOLUCIÓ de 7 de juny de 2016, del Rectorat, per la qual es disposa la publicació de l'oferta d'ocupació pública per a l'any 2016, relativa a places dels cossos docents universitaris i de professorat contractat doctor.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7805

Data del DOGV
:   14-06-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/4369


Data del document
:   07-06-2016

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ de 7 de juny de 2016, del Rectorat, per la qual es disposa la publicació de l'oferta d'ocupació pública per a l'any 2016, relativa a places dels cossos docents universitaris i de professorat contractat doctor. [2016/4369]  
Atés el que disposa l'article 81 de la Llei Orgànica 6/2001, de 21 de desembre, modificada per la Llei Orgànica 4/2007, de 12 d'abril, així com en l'article 20 de la Llei 48/2015, de 29 d'octubre, de Pressuposts Generals de l'Estat per a l'any 2016, que assenyala la taxa de reposició en un 100 % per cent dels cessaments d'empleats fixos durant 2015.  
  
En aplicació del que disposa l'article 11.Z.4.H, de l'esmentada Llei de Pressuposts Generals de l'Estat per a l'any 2016, en el qual s'estableix que «... cada universitat estarà obligada a destinar, com a mínim, un 15 per cent del total de places que oferisca, a la contractació, com a personal laboral fix, de personal investigador doctor que haja finalitzat el Programa Ramón y Cajal i haja obtingut el certificat I3. De les restants places que oferisca, cada universitat podrà destinar-ne una part per a l'ingrés com a professor contractat doctor, en els termes previstos en l'article 52 de la citada Llei Orgànica 6/2001, de 21 de desembre, d'Universitats».  
  
Per acords del Consell de Govern número 4, de 19 d'abril, de la Universitat Jaume I, de la Direcció General de Costos de Personal i Pensions Públiques del Ministeri d'Hisenda i Administracions Públiques, en el seu escrit de 17 de febrer de 2016, i de la Direcció General de Pressupostos de la Conselleria d'Hisenda i Model Econòmic en el seu escrit de 26 de maig de 2016; es va aprovar i es va informar favorablement l'oferta d'ocupació pública per a l'any 2016 comprensiva de les places dels cossos docents universitaris i de professorat contractat doctor que, a l'empara de la taxa de reposició d'efectius, seran convocades a concurs amb els límits temporals legalment establerts.  
  
Atenent l'acord del Consell de Govern, i l'autorització de la Conselleria d'Educació, Investigació, Cultura i Esport, i en exercici de les competències atribuïdes per l'article 45.17 del Decret 116/2010, de 27 d'agost, del Consell, pel qual s'aproven els Estatuts de la Universitat Jaume I de Castelló, aquest Rectorat resol:  
  
Primer  
Publicar en el Diari Oficial de la Comunitat Valenciana l'oferta d'ocupació pública de la Universitat Jaume I per a l'any 2016, comprensiva de les places dels cossos docents universitaris i de professorat contractat doctor, que figura com a annex d'aquesta resolució.  
  
Segon  
Conforme amb els articles 48, 62 i següents de la Llei Orgànica 6/2001, d'Universitats, modificada per la Llei Orgànica 4/2007, de 12 d'abril, el procediment de selecció serà el concurs públic.  
  
Tercer  
El termini màxim per a la convocatòria dels corresponents processos selectius, que hauran de ser autoritzats per la Conselleria d'Educació, Cultura i Esport de la Generalitat Valenciana, és de tres anys comptadors des de la publicació d'aquesta oferta d'ocupació pública.  
  
Contra aquesta resolució, que exhaureix la via administrativa, es pot interposar potestativament el recurs de reposició davant del rector, en el termini d'un mes, o bé directament el recurs contenciós administratiu, davant dels òrgans de la jurisdicció contenciosa administrativa de la Comunitat Valenciana, en el termini de dos mesos. Ambdós terminis es computaran des de l'endemà de la publicació d'aquesta resolució en el Diari Oficial de la Comunitat Valenciana.  
  
Castelló de la Plana, 7 de juny de 2016.- El rector: Vicent Climent Jordà.  
  
ANNEX  
  
Places a convocar de torn lliure d'acord amb l'article 92.S.4.E de la Llei 48/2015, de 29 d'octubre, de Pressupostos Generals de l'Estat per a 2016:  
Dues places de professorat titular d'universitat.  
Tres places de professorat contractat doctor. Una de les places correspon al 15 % de investigadors/es Ramón y Cajal (art. 44.Q.3.K de la Llei de Pressuposts Generals de l'Estat per a l'any 2016).  
  
  
Places de promoció interna per a l'accés al cos de catedràtics d'universitat, d'acord amb la disposició final segona del Reial Decret Llei 10/2015, de 11 de setembre:  
Dues places de catedràtic d'universitat.